Source: https://www.poyry.com/fi/uutiset/jaakko-poyry-group-ja-finnfund-perustavat-energiarahaston
Timestamp: 2020-07-05 07:46:55+00:00
Document Index: 22879122

Matched Legal Cases: ['KKO ', 'KKO ', 'KKO ', 'kko ', 'kko ', 'kko ', 'kko ']

JAAKKO PÖYRY GROUP JA FINNFUND PERUSTAVAT ENERGIARAHASTON | Pöyry global
Home News JAAKKO PÖYRY GROUP JA FINNFUND PERUSTAVAT ENERGIARAHASTON
PÖRSSITIEDOTE 23.11.1999
JAAKKO PÖYRY GROUP JA FINNFUND PERUSTAVAT ENERGIARAHASTON
Energia-Ekono Oy (EKONO), joka kuuluu Jaakko Pöyry Group-konserniin, ja Teollisen yhteistyön rahasto Oy (FINNFUND) ovat päättäneet perustaa yhteisesti hallinnoitavan rahaston, jonka nimeksi tulee Private Energy Market Fund LP (RAHASTO). RAHASTO tekee sekä osakepääoma- että välirahoitustyyppisiäsijoituksia kasvavilla energiamarkkinoilla. RAHASTO on suuruudeltaan 50 miljoonaa euroa. RAHASTO on määräaikaisrahasto (closed end fund) jonka toimintaikä on 15 vuotta.
Sijoittajapohja muodostuu suomalaisista institutionaalisista sijoittajista: Sampo Group, Pohjola Group ja FINNFUND. Jaakko Pöyry Group osallistuu myös RAHASTOon sijoittajana. Rahastoa hallinnoi erillinen hallintoyhtiö, Emerging Power Partners Ltd, jonka omistavat FINNFUND ja EKONO.
RAHASTO sijoittaa ensisijaisesti yksityisesti omistettuihin energiayhtiöihin, joilla katsotaan olevan keskimääräistä paremmat kasvu- ja kannattavuusnäkymät. RAHASTO:n odotetaan sijoittavan varansa noin 10 hankkeeseen viiden ensimmäisen toimintavuotensa aikana. Keskimääräinen sijoitus arvioidaan noin 3 miljoonaksi euroksi.
Energia-Ekono Oy (EKONO), joka kuuluu Jaakko Pöyry Group-konserniin, on Suomen suurin riippumaton energia-alan konsultointi- ja suunnitteluyritys. EKONO on suunnitellut yli puolet Suomen kaikista voimalaitoksista ja ollut mukana lukuisissa kansainvälisissä hankkeissa. EKONOn palvelut kattavat voimalaitoshankkeen koko elinkaaren, strategisista liiketoimintaselvityksistä, projektin valmisteluihin ja toteutukseen sekä toiminnan tehostamiseen asti.
Teollisen yhteistyön rahasto Oy (FINNFUND) on kehitys- ja rahoitusyhtiö, joka rahoittaa yritystoimintaa ja teollisuusinvestointeja nousevissa kehitysmaissa. FINNFUND tarjoaa lisäksi sijoitusvarojen hallintaan liittyviä palveluja eri aloilla, myös energiasektorilla.
Herkko Lehdonvirta, toimitusjohtaja Emerging Power Partners Ltd
puh: (09) 8947 4337, 040 502 8300
HEX Helsinging Pörssi